gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl gl gl gl de es gl gl gl gl gl gl gl gl gl gl gl gl gl gl gl gl gl gl gl gl gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
Berrobambán traballa coa veciñanza de catro concellos da Coruña no proxecto escénico e vivencial ‘Facer Memoria’
cultura 15 de Setembro de 2022
'Facer memoria', que conta co apoio do departamento de Cultura da Deputación da Coruña para o seu desenvolvemento, arranca o luns en Mañón e continuará a xira provinical por Teo, Carballo e Outes
Xuntanzas abertas nos centros sociais, entrevistas persoais, reunións con escolares, difusión dun podcast e un encontro-espectáculo final conforman os eixos desta iniciativa que conduce a narradora oral e dramaturga Paula Carballeira baixo a dirección de Chiqui Pereira
A compañía Berrobambán iniciará a vindeira semana no Concello de Mañón a segunda temporada de Facer Memoria, un proxecto escénico e vivencial no que se dilúen os límites entre escenario e patio de butacas, de xeito que se lle brinda voz ao público para contar no teatro as súas lembranzas. A iniciativa, que conduce a dramaturga e narradora oral Paula Carballeira baixo a dirección de Chiqui Pereira, desenvolverase nos vindeiros meses en diferentes parroquias dos municipios de Mañón, Teo, Carballo e Outes.
Facer memoria, proxecto que conta co apoio da Deputación da Coruña a través da liña de axudas a Proxectos Singulares de Especial Interese Cultural, parte así da tradición oral, da creación comunitaria e da descuberta colectiva para desenvolver un proceso teatral que desemboca nun encontro-espectáculo no auditorio municipal de cada concello no que a veciñanza participante intervirá sobre as táboas.
Os obxectivos principais de Facer Memoria pasan por coñecer a historia dos lugares que habitamos e a nosa contorna directa, recuperar a memoria oral, conservar a lingua e darlle valor á memoria individual como paso previo para reconstruír a memoria colectiva. Para acadar estas metas, establécense sinerxías e técense redes de colaboración con asociacións e entidades locais dos diferentes municipios polos que xirará este proxecto de Berrobambán.
A primeira parada desta nova etapa de Facer Memoria desenvolverase nas parroquias de Grañas do Sor e Bares de Mañón dende o vindeiro luns, 19 de setembro, até o domingo 25. Xa en outubro, no marco da programación do Festival Internacional Outono de Teatro (FIOT Carballo), Facer memoria pivotará entre as parroquias carballesas de Oza e Verdillo ao longo da semana que vai dende o luns 3 ao domingo 9. En novembro, Berrobambán visitará os lugares de Cando e San Lourenzo, no concello de Outes, na semana do 7 ao 13. E por último, Facer Memoria despedirá a súa segunda edición coa súa incursión en Teo -en concreto nas parroquias de Oza e máis dos Tilos- entre o 21 e o 27 de novembro.
Facer memoria desenvolve ao longo dunha semana un completo programa de accións e actividades que inclúe entrevistas individuais con veciños e veciñas que queiran compartir as súas experiencias vitais, xuntanzas abertas nos centros sociais de cada parroquia, reunións con escolares que teñan traballado na aula a recuperación da memoria local dende calquera perspectiva e, finalmente, un encontro-espectáculo no que participen as persoas entrevistas.
Como novidade nesta segunda edición, Facer Memoria tamén espalla o seu campo de acción ao son e a imaxe, xa que todas as entrevistas serán gravadas. Con este material, desenvolverase unha peza sonora, en formato de podcast, na que se recollen algunhas das historias contadas pola veciñanza para ampliar a súa difusión. Ademais, artellarase unha peza audiovisual a xeito de resumo da actividade de Facer Memoria en cada un dos concellos.
Rede Cultural da Deputación da Coruña 2022
Campaña de sensibilización con motivo do 28 de xuño, día da diversidade cultural
Xornada XI Cultura sustentable, o reto postcovid
Xornadas "A Cultura é un dereito"
Enquisa de satisfacción das Xornadas "Cultura sustentable, o reto postcovid"
A Deputación apoia con 225.000 euros a programación de actividades do…
Conservatorio de danza. Probas de acceso 2020-2021
Ampliación do prazo de solicitudes das bolsas artísticas e de investigación…
A Deputación da Coruña abre un novo prazo para a solicitude de espectáculos…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web